Bår Stenvik

Bår Stenvik (født 18. november 1976) er en norsk forfatter og frilansjournalist født i Namdalseid. Han har en mastergrad i Liberal Studies fra The New School for Social Research i New York, og gikk ut fra Forfatterstudiet i Bø i 2006.

Stenvik debuterte med boka Skitt på Pax forlag i 2011. Boka er en essayistisk betraktning rundt skittent og rent i moderne kultur. Den mottok Bokhandelens faglitterære pris i 2012.

Boka Dataspill som Stenvik forfattet sammen med Maren Agdestein, illustrert av Rune Markhus, mottok gull i kategorien Fakta og oppslag/Barne- og ungdomslitteratur på prisutdelingen Årets vakreste bøker i 2012.

Bokutgivelser 
 2020: Det store spillet - hvordan overleve i algoritmenes tidsalder Cappelen Damm 
 2018: Informasjonen. (Tiden Norsk Forlag) ISBN 978-82-10-05591-1 
 2016: Å bli en annen. Hva ett år i hælene på seks skuespillere kan lære deg om film, teater og livet sånn generelt. (Cappelen Damm) ISBN 978-82-02-50739-8
 2014: Bløff - Hvordan juks og selvbedrag gjør oss til ekte mennesker. (Cappelen Damm) ISBN 978-82-02-42368-1
 2011: Skitt. Mennesket, møkka og kulturen. (Pax Forlag) ISBN 978-82-53-03466-9
 2011: Dataspill. (Cappelen Damm) Utgitt sammen med Maren Agdestein og illustrert av Rune Markhus. ISBN 978-82-02-34362-0

Referanser

Kilder
Presentasjon av Bår Stenvik i Forfatterkatalogen på Forfattersentrums nettsider

Eksterne lenker 
 
  Nettpresentasjon
  Skitt ble kanel! Ny sakprosapris til forfatter Bår Stenvik for Skitt (nffo.no 13.09.12)

Norske forfattere